Predkladacia správa

Na základe uznesenia vlády SR č. 905/V vypracovalo Ministerstvo zdravotníctva  Slovenskej republiky Analýzu výdavkov/nákladov správnych fondov zdravotných poisťovní z hľadiska ich použitia so zameraním na vývoj miezd v jednotlivých poisťovniach.

	Predkladaná správa analyzuje vývoj tvorby a použitia správnych fondov zdravotných poisťovní z hľadiska ich použitia so zameraním na vývoj miezd v jednotlivých poisťovniach za roky 2000 až 2002. Pri spracovaní materiálu sme vychádzali z údajov poskytnutých zdravotnými poisťovňami. 

	Tvorba správnych fondov zdravotných poisťovní predstavovala za rok 2002 sumu podľa normatívu 2 613 912 tis. Sk, pričom skutočný príjem správnych fondov bol 2 107 487 tis. Sk. 

	Materiál je informatívneho charakteru, nelegislatívnej, resp. nekoncepčnej povahy, obsahujúci faktografické údaje zdravotných poisťovní. Materiál sa člení na textovú časť s prehľadmi a tabuľkovú časť s grafmi. Materiál nezasahuje do pôsobnosti iných orgánov, ani z neho nevyplývajú týmto orgánom nijaké úlohy. Navrhovaným záznamom z rokovania vláda Slovenskej republiky berie materiál na vedomie. Vzhľadom na uvedené Ministerstvo zdravotníctva Slovenskej republiky materiál predkladá na rokovanie vlády bez medzirezortného pripomienkového konania. 

	Predkladaný materiál nezakladá nároky na štátny rozpočet ani na rozpočty verejných fondov. Rovnako z neho nevyplývajú nároky na zamestnanosť.